
Obrazloženje izvršenja financijskog plana za razdoblje 01.01. – 30.06.2026. 


I. UVODNI DIO

Zakonski okvir:
· Zakon o proračunu (Narodne novine, br. 144/21)
· [bookmark: OLE_LINK3]Zakon o izvršavanju Državnog proračuna Republike Hrvatske za 2022. (Narodne novine, br. 6/2022, 131/2022)	
· Pravilnik o polugodišnjem i godišnjem izvještaju o izvršenju proračuna i financijskog plana (Narodne novine, br. 85/2023).

Godišnji izvještaj o izvršenju financijskog plana sadrži opći i posebni dio i obrazloženje. 
       Prihodi i primici, rashodi i izdaci u polugodišnjem izvještaju o izvršenju financijskog plana iskazuju se na razini odjeljka ekonomske klasifikacije.

Sažetak djelokruga rada: Redovna djelatnost Osnovne škole Vladimira Nazora je osnovnoškolsko obrazovanje djece. Nastava je organizirana u dvije smjene (jutarnja i poslijepodnevna) u petodnevnom radnom tjednu. Školu polazi 493 učenika u 24 razrednih odjeljenja. Nastava se (redovna, izborna, dodatna i dopunska) izvodi prema Godišnjim izvedbenim kurikulumima koje je donijelo Ministarstvo znanosti, obrazovanja i mladih, operativnom Godišnjem izvedbenom odgojno obrazovnom planu i programu rada te Školskom kurikulumu.


II. OBRAZLOŽENJE OPĆEG DIJELA

(1) Opći dio polugodišnjeg i godišnjeg izvještaja o izvršenju financijskog plana sadrži:
– sažetak Računa prihoda i rashoda i Računa financiranja
– Račun prihoda i rashoda i Račun financiranja
– Stanje novčanih sredstava na početku i na kraju razdoblja

(2) Račun prihoda i rashoda sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.
(3) U Računu financiranja iskazuju se primici od financijske imovine i zaduživanja te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji.
Financijski plan za 2026. i projekcije plana za 2027. i 2028. godinu doneseni su na 8. sjednici Školskog odbora OŠ Vladimira Nazora 31.10.2025. godine.

Osnovna škola Vladimira Nazora je u razdoblju od 01.01. – 30.06.2026. godine ostvarila sveukupno prihoda i primitaka u iznosu od 1.090.245,44 eura čime je ostvareno 45,24% planiranih prihoda i za 0,74 % više nego u istom razdoblju prethodne godine. Izvršeno je rashoda i izdataka u ukupnom iznosu od 1.121.016,29 eura čime je izvršeno 46,52% planiranih rashoda i izdataka i za 10,27 % manje nego u istom razdoblju prethodne godine.

1. Prihodi:

Pomoći iz inozemstva i od subjekata unutar općeg proračuna ostvareni su u ukupnom iznosu od 921.204,85 eura, odnosno 49,20  planiranih i za 5,51% manje nego u istom razdoblju prethodne godine, a sastoje se od pomoći za plaće, te ostala materijalna prava zaposlenika od Ministarstva znanosti, obrazovanja i mladih,te za troškove prehrane učenika.

Prihodi od upravnih i administrativnih pristojbi, pristojbi po posebnim propisima i naknada ostvareni su u iznosu od 32.902,64 eura, odnosno 58,75% planiranih i za 9,11% manje nego u istom razdoblju prethodne godine, a sastoje se od sufinanciranja roditelja za prehranu u školskoj kuhinji i produženom boravku. Sastoje se i od uplata ponavljača za stručne ispite (engleski jezik), i uplata DV Mali princ za isplatu prekovremenih sati domaru Škole, a prema Sporazumu između DV i Škole.

Prihodi od prodaje proizvoda i robe te pruženih usluga, prihodi od donacija ostvareni su u iznosu od 4.483,34 eura, odnosno 52,75 % u planiranih i 45,82 % manje nego u istom razdoblju prethodne godine kada smo dobivali donaciju voća (Kauhland d.d.).

Prihodi iz nadležnog proračuna i od HZZO-a temeljem ugovornih obveza ostvareni su u ukupnom iznosu od 131.654,61 eura, odnosno 28,76 % planiranih - planirana su sredstva za program Vikendom u sportske dvorane u iznosu od 21.800,00 eura, a program nismo imali. Neki planirani programi realizirati će se u drugom polugodištu (nabava radnim materijala za učenike,izvananstavne aktivnosti…).Prihodovali smo 19,77 % manje nego u istom razdoblju prethodne godine. Razlog smanjenja prihoda u odnosu na 2025. između ostalog su i zaštitarske usluge koje u 2026. nismo imali (13.800,00), nismo imali niti program Škole u prirodi, e-tehničara…
Dobili smo i više sredstava za tekuće i investicijsko održavanje.


2. Rashodi:

Rashodi za zaposlene izvršeni su u iznosu od 940.205,29 eura, odnosno 46,52 % planiranih i za 10,08 % manje nego u istom razdoblju prethodne godine, a sastoje se od rashoda za zaposlene koje financira Ministarstvo znanosti, obrazovanja i mladih, rashoda za zaposlene u okviru programa Produženog boravka,koje financira Grad Zagreb i dijela koje sufinanciraju roditelji, pomoćnika u nastavi koje financira Grad Zagreb. DV Mali financira rashode za prekovremene sate domara Škole, a prema sporazumu između Škole i DV Mali princ, uz suglasnost Gradskog ureda za obrazovanje, sport i mlade. 

Materijalni rashodi izvršeni su u iznosu od 165.195,38 eura, odnosno 43,07 % planiranih i za 11,48% manje nego u istom razdoblju prethodne godine, a izvori financiranja za materijalne rashode su osim sredstava iz Proračuna Grada Zagreba, vlastiti prihodi, pomoći iz drugih proračuna, prihodi za posebne namjene i pomoći temeljem prijenosa EU sredstava. Razlog smanjenja materijalnih rashoda u odnosu na 2025. godinu je su već spomenute zaštitarske usluge.

Financijski rashodi izvršeni su u iznosu od 747,72 eura, odnosno 53,41 % planiranih i za 22,20 % više nego u istom razdoblju prethodne godine. Izvršeni su iz izvora Proračuna Grada Zagreba i vlastitih prihoda. Povećani su zbog povećanih zateznih kamata, zbog nedobivenog računa.

Naknade građanima i kućanstvima na temelju osiguranja i druge naknade – nismo imali u izvještajnom razdoblju.

Ostali rashodi – nismo imali u izvještajnom razdoblju.

Rashodi za nabavu proizvedene dugotrajne imovine izvršeni su u iznosu od 14.867,90 eura, odnosno 19,09 planiranih i za 6,96 % više nego u istom razdoblju prethodne godine, a izvor financiranja rashoda za nabavu proizvedene dugotrajne imovine su Opći prihodi i primici,Vlastiti prihodi, i Pomoći iz drugih proračuna. Do smanjenja između planiranih i ostvarenih rashoda došlo je zbog toga što su neki projekti planirani za drugi dio godine (udžbenici).


Podaci o stanju novčanih sredstava na računima na početku i na kraju razdoblja 	

	STANJE NOVČANIH SREDSTAVA
	IZNOS (EUR)

	Stanje novčanih sredstava na računima na početku razdoblja - 01.01.2026.
	104.254,24

	STANJE NOVČANIH SREDSTAVA
	IZNOS (EUR)

	Stanje novčanih sredstava na računima na kraju razdoblja – 30.06.2026.
	  40.588,36






Podaci o stanju nenaplaćenih potraživanja za prihode na kraju proračunske godine i nepodmirenih dospjelih obveza

	NENAPLAĆENA POTRAŽIVANJA
	IZNOS (EUR)

	Ukupan iznos nenaplaćenih potraživanja na kraju proračunske godine - 30.06.2026.
	3.595,63

	NEPODMIRENE DOSPJELE OBAVEZE
	IZNOS (EUR)

	Ukupan iznos nepodmirenih dospjelih obveza  - 30.06.2026.
	0,00









III. OBRAZLOŽENJE POSEBNOG DIJELA - PROGRAMA (AKTIVNOSTI/PROJEKATA)

Posebni dio godišnjeg izvještaja o izvršenju financijskog plana sadrži izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

Osnovna škola Vladimira Nazora provodi sljedeći program: 

Program: 3109.  DJELATNOST USTANOVA OSNOVNOG ŠKOLSTVA

Zakonske i druge podloge za provedbu programa: Zakon o odgoju i obrazovanju u osnovnoj i srednjoj školi - Narodne novine br.: 87/2008, 86/2009, 92/2010, ispr. -105/2010, 90/2011, 16/2012,  86/2012 - pročišćeni tekst i 94/2013, 152/2014, 7/2017,  68/2018 98/2019, 64/2020, 151/2022 i 156/2023), Program javnih potreba u osnovnoškolskom odgoju i obrazovanju, Državni pedagoški standard osnovnoškolskog sustava odgoja i obrazovanja (Narodne novine 63/08 i 63/10)

Cilj programa: Osigurati sustavan način poučavanja učenika; poticati i kontinuirano unaprjeđivati razvoj učenika u skladu s njegovim sklonostima i sposobnostima; osposobiti učenike za učenje; osigurati učenicima stjecanje temeljnih i stručnih kompetencija, osposobiti ih za rad i rad u promjenjivom društveno-kulturnom kontekstu; odgajati i obrazovati učenike  u skladu s općim kulturnim i civilizacijskim vrednotama. Program se nastoji realizirati pružanjem usluga osnovnoškolskog odgoja i obrazovanja od strane učitelja i stručnih suradnika. Kako bi u ostvarivanju zadanih programa bili što uspješniji planirano je kontinuirano stručno usavršavanje i osposobljavanje svih učitelja, stručnih suradnika i ostalih djelatnika Škole. Nastoji će se podići kvaliteta nastave na što višu razinu uključujući podizanje i materijalnih i drugih uvjeta za rad u skladu s mogućnostima Škole. Posebnu pozornost obratili smo na podizanje kvalitete socijalne komunikacije i odnosa među učenicima, učiteljima, roditeljima i ostalim subjektima koji sudjeluju u procesu odgoja i obrazovanja kroz niz kvalitetnih programa, radionica i aktivnosti.

Ostvarenje cilja programa: Tijekom 2026. godine učitelji redovito održavaju izvannastavne aktivnosti, dopunsku i dodatnu nastavu za koje koriste dodatne materijale (listići, različite materijale za kreativno izražavanje, IKT i multimedijalna sredstva …).  Posebno naglašavamo provedbu natjecanja i smotri u organizaciji Agencije za odgoj i obrazovanje. Provedba i organizacija različitih terenskih nastava ostvaruje odgoj i obrazovanje u skladu s općim kulturnim i civilizacijskim vrednotama. Učitelji, stručni suradnici i ostali djelatnici Škole prisustvuju različitim jednodnevnim ili višednevnim edukacijama u svrhu uspješnijeg planiranja nastave, aktivnosti i projekata (Županijska stručna vijeća, HUPE…)

U okviru programa provode se sljedeće aktivnosti/projekti: 


Aktivnost A310901. REDOVNA DJELATNOST PRORAČUNSKIH KORISNIKA

Sredstva za financiranje minimalnog financijskog standarda osnovnoškolskog odgoja i obrazovanja Grada Zagreba u periodu od 01.01. – 30.06.2026. godine osiguravaju se u proračunu Grada Zagreba na temelju odluke Vlade Republike Hrvatske o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva.
Iz sredstava za decentralizirane funkcije osigurava se financiranje minimalnog financijskog standarda javnih potreba u odgoju i osnovnom obrazovanju, i to: materijalni i financijski rashodi, rashodi za materijal, dijelove i usluge tekućeg i investicijskog održavanja.
Osim sredstava Proračuna Grada Zagreba za provođenje redovne djelatnosti u periodu od 01.01.–30.06.2026. godine koristila su se sredstva iz Vlastitih prihoda koje škola osigurava iznajmljivanjem školskih prostora i prodajom radova Učeničke zadruge Baltazar. Koristila su se i sredstva Ostali prihodi za posebne namjene koje škola osigurava sufinanciranjem roditelja aktivnosti Prehrane, Produženog boravka i izvannastavnih aktivnosti, Pomoći iz drugih proračuna, te Donacijama.


Aktivnost A023109 A310902. PRODUŽENI BORAVAK

Produženi boravak kao neobvezan oblik odgojno-obrazovnog rada, namijenjen je učenicima razredne nastave, koji se provodi izvan redovite nastave i ima svoje pedagoške, odgojne, zdravstvene i socijalne vrijednosti. Organizira se za učenike I., II., III. i iznimno IV. razreda. Za školsku godinu 2025./2026. planiran je jedinstven mjesečni iznos sudjelovanja roditelja učenika u cijeni programa produženog boravka: - za učenike I., II. i III. Razreda - 26,54 eura, a za učenike IV. razreda 46,45 eura. Iznos sudjelovanja roditelja u cijeni programa plaća se za 10 mjeseci (rujan - lipanj) i može se umanjiti samo ako roditelji ostvaruju olakšice u plaćanju utvrđene ovim programom. U Osnovnoj školi Vladimira Nazora organizirane su četiri skupine produženog boravka koje pohađaju učenici I. i II. razreda.

	Pokazatelj rezultata
	Definicija pokazatelja
	Jedinica mjere
	Planirana vrijednost
	Ostvarena vrijednost 
	Indeks

	Broj učitelja u produženom boravku

	Broj učitelja koji realiziraju program produženog boravka
	Broj učitelja
	4
	4
	100,00

	Broj učenika u produženom boravku



	Broj učenika koji su uključeni u program produženog boravka
	Broj učenika
	112
	104

	92,86

	Sredstva za plaće i ostala materijalna prava, prijevoz i ostale naknade učiteljima iz proračuna
	Iznos sredstava za plaću sukladno Temeljnom kolektivnom ugovoru u osnovnoškolskom odgoju i obrazovanju
	Iznos u eurima
	99.500,00
	46.427,42
	46,66

	Sredstva za plaće i ostala materijalna prava, prijevoz i ostale naknade učiteljima iz uplata roditelja
	Iznos razlike sredstava za plaću koja se financira iz uplata roditelja
	Iznos u eurima
	30.000,00
	16.322,24
	54,41





Aktivnost A310903.  NABAVA DRUGIH OBRAZOVNIH MATERIJALA

Sukladno članku 14. Zakona o udžbenicima i drugim obrazovnim materijalima za osnovnu i srednju školu (Narodne novine, broj 116/2018. i 85/2022), sredstva za nabavu udžbenika za obvezne i izborne nastavne predmete učenicima osnovnih škola osigurana su u Državnome proračunu. Udžbenici nabavljeni sredstvima Državnoga proračuna vlasništvo su škole, a postupanje s njima regulirano je Naputkom o načinu uporabe, vraćanja i obnavljanja udžbenika i drugih obrazovnih materijala financiranih sredstvima iz Državnoga proračuna (Narodne novine, broj 46/2019.).

Grad Zagreb, radi zaštite standarda učenika i njihovih roditelja, osigurava radne bilježnice i  i druge obrazovne materijale za učenike osnovnih škola kojima je osnivač Grad Zagreb. 
Za izvještajno razdoblje nismo imali Program.




Aktivnost A310904 SUFINANCIRANJE PREHRANE

Novim modelom sufinanciranja prehrane iz državnog proračuna sufinancira se prehrana učenika u iznosu do 1,33 eura dnevno bez obzira koje obroke učenik konzumira i kojoj socijalnoj kategoriji pripada. Grad Zagreb i dalje sufinancira dio prehrane po socijalnim kategorijama. Time je znatno smanjeno učešće roditelja u cijeni prehrane učenika.

	Pokazatelj rezultata
	Definicija pokazatelja
	Jedinica mjere
	Planirana vrijednost
	Ostvarena vrijednost 
	Indeks

	Broj učenika za koje se sufinancira prehrana

	Broj učenika koji su uključeni u program prehrane 
	Broj učenika
	
481

	
482

	
100,21

	Planirana sredstva iz Gradskog proračuna za prehranu učenika 
	Sredstva za prehranu- kojima se sufinanciraju troškovi namirnica iz proračuna
	Iznos u eurima
	
23.600,00
	
5.736,09
	
 24,31



	Planirana sredstva iz Državnog proračuna za prehranu učenika 
	Sredstva za prehranu- kojima se sufinanciraju troškovi namirnica iz proračuna
	Iznos u eurima
	
106.600,00
	
55.042,05
	
 51,64


	Planirana sredstva od uplata roditelja za prehranu
	Sredstva za prehranu- kojima se sufinancirana uplatama roditelja 
	Iznos u eurima
	
15.000,00
	
11.223,94
	
74,83




U razdoblju od 01.01. – 30.06.2026. u školskoj kuhinji se hrani 482 učenika. Većina učenika konzumira mliječni obrok, učenici produženog boravka konzumiraju tri obroka: mliječni obrok, ručak i užinu, a sve veći je interes za ručkom među djecom koja nisu uključena u Produženi boravak.  



Aktivnost A310905. IZVANNASTAVNE I OSTALE AKTIVNOSTI

Sredstva su namijenjena za troškove prijevoza sudionika programa poduke plivanja, programa natjecanja i smotri kao i programa izvannastavnih i izvanškolskih aktivnosti. Temeljem Nastavnog plana i programa za osnovnu školu u Republici Hrvatskoj koji je donijelo Ministarstvo znanosti, obrazovanja i mladih 3. kolovoza 2006. u osnovnim se školama provodi program poduke plivanja za učenike drugih razreda. Program poduke plivanja provodi se po cijeni od 26,54 eura (PDV uključen), po učeniku za 15 sati poduke, a troškove provedbe snosi Grad Zagreb. Grad Zagreb financira i troškove natjecanja, susreta i smotri učenika koji se organiziraju od školske do državne razine, a u skladu s programom Ministarstva znanosti i obrazovanja i mladih i Agencije za odgoj i obrazovanje.
U cilju motiviranja učenika za stjecanje dodatnih znanja te poticanja izvrsnosti učenika i njihovih mentora dodjeljuje se i Nagrada Professor Balthazar školama, učenicima i nastavnicima - mentorima koji su osvojili prvo, drugo ili treće mjesto na državnim natjecanjima i smotrama koja su utvrđena u Katalogu natjecanja i smotri učenika i učenica osnovnih i srednjih škola Republike Hrvatske.

U izvještajnom razdoblju nismo imali Program.






Aktivnost A310906. ŠKOLA U PRIRODI

Škola u prirodi, kao zaseban oblik terenske nastave, organizira se, u pravilu, višednevno, na posebno odabranom prirodnom odredištu s odgovarajućim uvjetima zatvorenoga i otvorenog prostora za poučavanje i učenje. Program ima važnu odgojnu i obrazovnu zadaću, a njegov je cilj unaprjeđivanje zdravlja djece boravkom i kretanjem u prirodi, poticanje radosti otkrivanja, istraživanja i stvaranja učenjem izvan škole, timski rad, stvaranje kvalitetnih odnosa unutar odgojno-obrazovne skupine, poticanje intelektualnog i emotivnog razvoja te poticanje razvoja zdravih životnih navika. Od osobitog je značenja interdisciplinarno povezivanje sadržaja različitih nastavnih predmeta te lakše i brže učenje. Radom, učenjem i druženjem u Školi u prirodi učenici trećih i četvrtih razreda provjeravaju znanja i iskustva te vježbaju i primjenjuju ih u stvarnoj životnoj sredini. Program je razrađen na nastavne sadržaje, sportsko-rekreacijske sadržaje i slobodno vrijeme, a svi nastavni predmeti u Školi u prirodi izvode se prema nastavnom planu.

U izvještajnom razdoblju nismo imali Program.



Aktivnost A310907. VIKENDOM U SPORTSKE DVORANE

Voditelji programa “Vikendom u sportske dvorane“ su učitelji tjelesne i zdravstvene kulture (profesori kineziologije) koji organiziraju i provode elementarne i sportske aktivnosti u osnovnim školama. Cilj Programa je kvalitetno organiziranje slobodnog vremena učenika u matičnim školama i uključivanje što većeg broja učenika u organizirane oblike bavljenja sportskim aktivnostima. Program se realizira kroz redovne aktivnosti: rekreativno bavljenje sportskim aktivnostima tijekom tjedna, programe natjecanja,  sportske susrete učenika – polaznika programa. Program je besplatan za sve učenike, te ga financira Grad Zagreb. Sukladno sredstvima osiguranima u Proračunu Grada Zagreba, osiguravaju se materijalni uvjeti za plaće, naknade i troškove prijevoza djelatnika koji realiziraju program Vikendom u sportske dvorane.

	Pokazatelj rezultata
	Definicija pokazatelja
	Jedinica mjere
	Planirana vrijednost
	Ostvarena vrijednost 
	Indeks

	Broj učitelja 
	Broj učitelja koji provode program 
	Broj učitelja
	
1
	
0
	

	Ukupan iznos sredstava potreban za provođenje programa 
	Visina plaće koja je određena Kolektivnim ugovorom za  zaposlenike u osnovnoškolskom odgoju i obrazovanju i Programom javnih potreba
	Iznos u eurima
	
12.700,00
	
0,00
	



Aktivnost Vikendom u sportske dvorane u 2026. nije se provodila. 




Aktivnost  A310908. POMOĆNICI U NASTAVI

Sukladno članku 99. Zakona o odgoju i obrazovanju u osnovnoj i srednjoj školi, Državnom pedagoškom standardu osnovnoškolskog sustava odgoja i obrazovanja (Narodne novine 63/08 i 63/10), Pravilniku o pomoćnicima u nastavi i stručnim komunikacijskim posrednicima (Narodne novine 102/18, 59/10 i 22/20), u rad škola uključuju se pomoćnici u nastavi/stručni komunikacijski posrednici radi uspostave jednako kvalitetnih uvjeta obrazovanja za sve učenike sukladno njihovim sposobnostima i programu koji samostalno svladavaju u primarnoj sredini. Pomoćnici u nastavi/stručni komunikacijski posrednici sa Školom sklapaju  ugovor o radu,  na određeno i nepuno radno vrijeme, najdulje do kraja nastavne godine. 
U Školi je zaposleno ukupno 4 pomoćnika u nastavi. Iznos bruto cijene sata rada iznosi 9,08 €.


	Pokazatelj rezultata
	Definicija pokazatelja
	Jedinica mjere
	Polazna vrijednost 
	Ostvarena
vrijednost 
	Index

	Broj pomoćnika u nastavi
	Broj pomoćnika u nastavi za rad s učenicima s teškoćama
	Broj pomoćnika



	

5
	

4
	

80,00

	Broj učenika
	Broj učenika 
	Broj učenika 
	
5
	
4
	
80,00

	Ukupan iznos sredstava potreban za provođenje programa
	Iznos sredstava za plaću pomoćnika u nastavi (ugovor o radu, ugovor o djelu, studentski ugovor)
	Iznos u eurima




	




73.150,00
	




31.312,95
	




42,81







 Aktivnost  A310911. GRAĐANSKI ODGOJ

Povjerenstvo za izvannastavnu aktivnost „Građanski odgoj i obrazovanje“ (ZAG) u osnovnim i srednjim školama pripremilo je prijedlog kurikuluma te se od školske godine 2023./24. U 26 osnovnih škola provodi pilot projekt pod nazivom Zajednica aktivnih građana – ZAG. Neto satnica za nastavnike koji provode pilot projekt kao prekovremeni rad iznosi 9,95 eura.



	
	Pokazatelj rezultata
	Definicija pokazatelja
	Jedinica mjere
	Polazna vrijednost 
	Ostvarena
vrijednost 
	Index

	
	
	
	
	
	

	Broj učenika
	Broj učenika koji su uključeni u program
	Broj učenika



	


 15
	


12

	


80,00

	Ukupan iznos sredstava potreban za program ZAG
	Iznos potrebnih sredstava iz Proračuna Grada Zagreba za provođenje programa
	Iznos u eurima






	


2.500,00
	


2.400,00
	


96,00



Učenici su uključeni u dvije skupine, koje vodi učiteljica, koja je prethodno prošla edukaciju od strane Gradskog ureda za obrazovanje i kulturu.


Aktivnost A023109K310901 ODRŽAVANJE I OPREMANJE OSNOVNIH ŠKOLA


Program obuhvaća hitne intervencije i investicijsko održavanje objekata i opreme, nabavu uredske opreme, namještaja i uređaja za potrebe nastave i školske kuhinje, kao i nabavu knjiga za školsku knjižnicu.

Usluge tekućeg i investicijskog održavanja: 
Sredstva za investicijsko održavanje objekata osnovnih škola ulažu se prema jedinstvenoj listi prioriteta koju utvrđuje Gradski ured za obrazovanje i Planu nabave roba, radova i usluga za 2025. što ga sukladno osiguranim sredstvima donosi gradonačelnik u okviru jedinstvenog Plana nabave, a koriste se za hitne intervencije na održavanju zgrade, školskih instalacija, kotlovnice i održavanju opreme školskih učionica i drugih prostorija škole, te za investicijsko i tekuće održavanje školske kuhinje i blagovaonice.

Nabava uredske opreme, namještaja, uređaja za potrebe nastave i školske kuhinje. 
Sredstva za ovaj program odobrava Gradski ured za obrazovanje, sport i mlade na temelju zahtjeva i prijedloga škola za koje Gradski ured za obrazovanje, sport i mlade vodi jedinstvenu listu. Nabava opreme odnosi se na nabavu namještaja za učionice, nabavu nastavnih pomagala, školskih ploča, nabavu opreme za tjelesnu i zdravstvenu kulturu, namještaja za školske knjižnice, opremanje praktikuma, nabavu opreme za sustav videonadzora, održavanje, zaštitu i sl.
Ovim se sredstvima omogućuje nabava nove opreme i sitnog inventara za pripremu i serviranje hrane u školskim kuhinjama i zamjena postojeće dotrajale opreme radi modernizacije tehnologije pripreme i podjele hrane u školskim kuhinjama i blagovaonicama. 
Ovim se sredstvima također postupno smanjuje razlika među školama u starosti opreme i namještaja. 


	Pokazatelj rezultata
	Definicija pokazatelja
	Jedinica mjere
	Planirana vrijednost
	Ostvarena vrijednost 
	Indeks

	Planirana sredstva iz Gradskog proračuna za održavanje i opremanje
	Iznos sredstva iz Gradskog proračuna za održavanje i opremanje 
	Iznos u eurima
	

24.500,00
	

0,00
	
 

	Planirana sredstva iz Državnog proračuna za održavanje i opremanje
	Iznos sredstva iz Državnog proračuna za održavanje i opremanje
	Iznos u eurima
	

1.000,00
	

1.470,00
	

147,00

	Planirana sredstva iz Vlastitih prihoda za održavanje i opremanje
	Iznos sredstva iz Vlastitih prihoda za održavanje i opremanje
	Iznos u eurima
	

13.200,00
	

13.397,90
	

0,00



	Planirana sredstva iz Donacija za održavanje i opremanje
	Iznos sredstva iz Donacija za održavanje i opremanje
	Iznos u eurima
	

0,00
	
         
          0,00
	




Nismo dobili sredstva iz Gradskog proračuna za opremanje.




     RAVNATELJ

                                                                                    _________________________
                                                                                               mr. Ivica Brkić
